alen
Store norske leksikon,Realfag,Fysikk,Mål og vekt,Eldre måleenheter
Alen er en eldre lengdeenhet av varierende lengde. Den var vanligvis mellom 45 og 65 centimeter og delt i 18, 20 eller 24 tommer.
Alen er beslektet med ord i mange indoeuropeiske språk med betydningen 'albue', og betegnet opprinnelig lengden av underarmen fra albuen til ytterste fingerspiss. I Norge brukte man i middelalderen enten alen-stikke eller tommelalen (18 tommer). 1 tommelalen = 6/7 stikke (= 47,4 centimeter) 1 alen-stikke = 7/6 tommelalen (= 55,3 centimeter) Fra 1541 ble sjællandsk alen påbudt som lengdeenhet ved handel og vandel i Danmark og Norge. Den er beregnet til 63,26 centimeter, som tilsvarer rundt 8/7 stikke eller 4/3 tommelalen.Ved en forordning i 1683 ble alen fastsatt til to rhinlandske fot (62,8 centimeter), og dermed fastlagt i forhold til en tysk lengdeenhet.Norsk alen, fastsatt ved lov av 1824, var delt i 2 fot à 12 tommer à 12 linjer: 1 alen = 2 fot = 24 tommer = 62,748 centimeter Ved innføring av metersystemet i 1875, ble metrisk alen satt lik 60 centimeter for bruk som vedmål. I 1959 ble enhetsverdien til tomme tilpasset internasjonal tomme (inch) og én alen bla da lik 60,96 centimeter.I Bibelen brukes alen i Det gamle testamentet om en babylonsk alen (cirka 50 centimeter), og i Det nye testamentet om en latinsk alen (cirka 45 centimeter). Den britiske ell er 114 centimeter, mens den britiske cubit (lik 18 tommer) tilsvarer en gammel (latinsk) alen. Historiske verdier av alen   År Navn Definisjon [cm]     Før 1541 tommelalen 18 tommer 47,4   Før 1541 alen-stikke 7/6 tomme 55,3   1541 sjællandsk alen 24 tommer 63,26   1683 alen 2 rhinlandske fot 62,8   1824 norsk alen 24 tommer 62,748   1875 metrisk alen definert med metermål 60   1959 alen 24 tommer 60,96 Avledede enheter Den avledede enheten kvadratalen ble brukt som arealenhet og var definert som arealet av et kvadrat med sider av lengde én alen. På tilsvarende måte ble volumenheten kubikkalen definert som volumet av en kube med sider lik én alen. Siden verdien av alen har variert i tid og sted, har også disse enhetsverdiene variert i størrelse. Da alen gikk ut av bruk, var den norske alen lik 62,748 centimeter. Enhetsverdien for henholdsvis kvadratalen og kubikkalen var da: 1 kvadratalen ≈ 0, 3937 kvadratmeter (m²) 1 kubikkalen ≈ 0,2471 kubikkmeter (m³) Les mer i Store norske leksikon lengdeenhet mål og vekt i Norge eldre og fremmede lengdeenheter